Source: https://bardejov.dnes24.sk/aj-infarkt-myokardu-moze-byt-pracovny-uraz-285586
Timestamp: 2019-07-21 21:56:47+00:00

Document:
Aj infarkt myokardu môže byť pracovný úraz | Bardejov24.sk
29. november 2017 Juraj Ščerbík Rôzne Správy
Aj infarkt myokardu môže byť pracovný úraz
Súdne rozhodnutie padlo po šiestich rokoch.
BARDEJOV. V živote a súdnej praxi dochádza k udalostiam, ktoré často nedokážu riešiť nielen postihnutí, ale ani odborníci. A presne takýto ojedinelý prípad sa stal aj v našom okrese. Poškodený pracoval ako kuchár v kuchyni jedného reštauračného zariadenia neďaleko Bardejova. Po infarkte myokardu na pracovisku v roku 2010 zomrel a jeho manželka sa následne obrátila na advokáta s tým, aby súd rozhodol, že poškodenie zdravia s následkom smrti bolo pracovným úrazom.
O právnu pomoc a poskytnutie právnych služieb pozostalá, v tom čase 37 ročná J. V. z okresu Bardejov, požiadala advokátsku kanceláriu JUDr. Vladimíra Pocha.
V úvode nášho rozhovoru advokát definoval pracovný úraz takto: „Ustanovenie §8 ods. 1 písm. a/ zákona o sociálnom poistení udáva, že pracovný úraz je poškodenie zdravia alebo smrť fyzickej osoby spôsobená nezávisle od jej vôle krátkodobým, náhlym a násilným pôsobením vonkajších vplyvov, ktoré zamestnanec utrpel pri plnení pracovných úloh, alebo v priamej súvislosti s ich plnením.“
K definícií infarktu myokardu dodáva: „Z ustálenej súdnej praxe v prípade poškodenia zdravia vzplýva, že konkrétne infarkt myokardu, ktorý je vyvolaný psychickou traumou ako bezprostrednou príčinou pri plnení pracovných úloh, je tiež považovaný za pracovný úraz.“
Bardejovský lesk a bieda komunizmu
Po základných informáciách bola v roku 2011 proti žalovanému zamestnávateľovi J. K. podaná žaloba na Okresný súd v Bardejove. Ten požiadal znalca z odboru kardiológie o vypracovanie posudku.
„Znalec sa vyjadril, že na to aby posúdil dynamiku ochorenia aorty, vrátane kritického dňa, musí zájsť do predchorobia a vychádzať z relevantných medicínskych nálezov. Dôležitý bol vplyv rizikových faktorov. Súd po vykonaní dôkazov žalobe, ku ktorej zaujali postoj svedkovia, inšpektorát práce, zamestnávateľ aj v tom čase vedľajší účastník konania – Sociálna poisťovňa, nevyhovel,“ uzavrel prvú etapu Vladimír Poch.
Okresný súd nie, krajský áno
Žalobkyňa podala odvolanie na Krajský súd v Prešove. Ten vrátil vec na nové konanie, na súd prvého stupňa, teda späť do Bardejova. Na konečný verdikt museli čakať šesť rokov.
Advokát toto obdobie charakterizoval takto: „Vychádzajúc z výsledkov vykonaného dokazovania, z opodstatnených dôvodov uvedených v odvolaní a s poukázaním na závery znaleckého posudku, ktorý aj napriek tomu, že nebol vo všetkých bodoch v prospech poškodeného priaznivý, bol Krajský súd jednoznačne toho názoru, že u poškodeného došlo k zvýšenej námahe, náhlemu vypätiu síl a časovému stresu pri výkone práce. Práve tieto okolnosti boli príčinou smrti.“
„Tento prípad sa možno nemusel vôbec skončiť smrťou.“
„Okresný súd vzhľadom k vyššie uvedenému, žalobe nakoniec vyhovel v celom rozsahu a rozhodol, že poškodenie zdravia nebohého, ktoré nastalo 12.8.2010, je pracovným úrazom. Bolo poukázané aj na § 8 ods. 1 písm. a zákona o sociálnom poistení, ako aj na § 195 Zákonníka práce o zodpovednosti zamestnávateľa za škodu pri pracovnom úraze,“ dodáva Poch.
Tento prípad môže byť významným mementom pre zamestnávateľov, hlavne pri vytváraní pracovných podmienok ale aj výstrahou pred cieleným vytváraním psychického nátlaku a stresujúcej atmosféry na pracovisku.
Aj keď zákonník práce a zákon o sociálnom poistení hovoria o povinnostiach vytvárať vhodné pracovné podmienky, prax je časatokrát úplne iná a dôkazom toho je aj tento unikátny bardejovský precedens. Tento prípad sa možno nemusel vôbec skončiť smrťou. Výstrahou by mal byť v prvom rade život a zdravie človeka.
No aj v takýchto hraničných a právne ťažkých riešeniach je možné hľadať pomoc u odborníkov a dosiahnuť spravodlivý výsledok. A v konečnom dôsledku dosiahnuť aspoň malú satisfakciu za stratu milovaného človeka.
Turistické atrakcie v okolí Bardejova pribúdajú 79
Rastislav Dvorový: Trpíme syndrómom „omšovania“ 34
Zborovský hrad začína vyzerať ako kedysi 31
Kúpaliská v meste a okolí lákajú 31
TOP 7 miest, ktoré musíte v Bardejove určite navštíviť 18
Bardejovčania, zbystrite pozornosť: Neprehliadnite voľné miesta v našom meste 18
V bardejovskom útulku sa pripravujú na zimu: Takto môžete pomôcť opusteným psíkom 16
V chove pracovných psov sme v Bardejove špička 15
Z Bardejova až do Užhorodu: TAKTO začína premávať nová autobusová linka 14
V lete láka do Bardejovských kúpeľov hudba, kúpeľné dni, festivaly... 13

References: súd 
 §8
 súd 
 Súd 
 súd 
 súd 
 súd 
 súd 
 súd 
 § 8
 § 195